KOMISIJOS REGLAMENTAS (EB) Nr. 2120/2004
2004 m. gruodžio 10 d.
iš dalies keičiantis Reglamentą (EB) Nr. 2729/2000, nustatantį išsamias kontrolės vyno sektoriuje įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 72 straipsnio 4 dalį,
kadangi:
(1)
Komisijos reglamento (EB) Nr. 2729/2000 (2) 11 straipsnio 2 dalies antroje pastraipoje nustatytas mažiausias pavyzdžių skaičius, kuris kiekvienais metais turi būti imamas analizės duomenų bankui, numatytam to reglamento 10 straipsnyje. Čekijos Respublikai, Kiprui, Vengrijai, Maltai, Slovėnijai ir Slovakijai įstojus į ES, turėtų būti nustatytas pavyzdžių skaičius, kurį tos šalys turėtų imti.
(2)
12 straipsnyje nustatytas analizių, kurias turi daryti Jungtinis tyrimų centras (Joint Research Centre - JRC), skaičius, įskaitant analizuojamus pavyzdžius iš šalių dar neturinčių įrangos. Turėtų būti nustatytas pereinamasis laikotarpis, skirtas kvalifikuotoms izotopinėms laboratorijoms tose valstybėse narėse įrengti ir sutvarkyti.
(3)
Reglamento (EB) Nr. 2729/2000 I, II ir III prieduose parengtos tikslios pavyzdžių apdorojimo, analizės ir ataskaitos pateikimo instrukcijos. Siekiant atsižvelgti į patirtį ir technikos pažangą, tos instrukcijos turėtų būti atnaujintos.
(4)
Reglamentas (EB) Nr. 2729/2000 turėtų būti iš dalies keičiamas.
(5)
Šiame reglamente numatytos priemonės atitinka Vyno valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2729/2000 iš dalies keičiamas taip:
1)
11 straipsnio 2 dalies antra pastraipa keičiama taip:
„Kiekvienais metais duomenų bankui imamų pavyzdžių yra ne mažiau kaip:
-
20 Čekijos Respublikoje,
-
200 Vokietijoje,
-
50 Graikijoje,
-
200 Ispanijoje,
-
400 Prancūzijoje,
-
400 Italijoje,
-
10 Kipre,
-
4 Liuksemburge,
-
50 Vengrijoje,
-
4 Maltoje,
-
50 Austrijoje,
-
50 Portugalijoje,
-
20 Slovėnijoje,
-
15 Slovakijoje,
-
4 Jungtinėje Karalystėje.“
2)
12 straipsnio 1 dalies pirmas sakinys keičiamas taip:
„Laikotarpiu, kuris baigiasi 2008 m. liepos 31 d., kol bus įrengta atitinkama analizės įranga, vyną gaminančios valstybės narės, neturinčios įrangos izotopinei analizei daryti, savo vyno pavyzdžius siunčia analizuoti į JRC.“
3)
I priedas keičiamas šio reglamento I priedo tekstu.
4)
II priedas keičiamas šio reglamento II priedo tekstu.
5)
III priedas keičiamas šio reglamento III priedo tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 10 d.